שגריר ארצות הברית בישראל

שגריר ארצות הברית בישראל (באנגלית: United States Ambassador to Israel) הוא הנציג הרשמי של ארצות הברית במדינת ישראל.

מושבו של השגריר הוא בשגרירות ארצות הברית בישראל הממוקמת ממאי 2018 בירושלים.

בנוסף לשגרירות בירושלים, לארצות הברית סניף שגרירות הממוקם בתל אביב.

השגריר
השגריר הראשון של ארצות הברית בישראל היה ג'יימס מקדונלד. שעות לאחר הכרזת העצמאות של מדינת ישראל, הכירה ארצות הברית בישראל דה פקטו, ומקדונלד מונה בחודש אוגוסט 1948 לנציג הדיפלומטי הראשון של ארצות הברית בישראל בדרגת ציר. לאחר הכרתה דה יורה של ארצות הברית במדינת ישראל ב-1 בפברואר 1949, הועלה מקדונלד מדרגת ציר לדרגת שגריר.

שגריר ארצות הברית בישראל עד אוגוסט 2023 היה תומאס ריצ'רד ניידס. ניידס סיים תפקידו ביולי 2023. ומי שממלאת את מקומו היא .

ב-5 בספטמבר 2023 הודיע נשיא ארצות הברית ג'ו ביידן שבכוונתו למנות את ג'ק לו לשגריר ארצות הברית בישראל. ב-31 באוקטובר אישר הסנאט האמריקאי את המינוי.

בית השגריר
בעבר השגריר התגורר בבית שנבנה עבורו בתחילת שנות ה-60, ברחוב גלי תכלת 40 בהרצליה פיתוח. הבית, בשטח של כ-1,000 מטר רבוע, ממוקם בתוך מתחם בן חמישה דונם (מהם שני דונם של שטח פתוח) הקרוב למצוקים שמעל לחוף הים. הנכס נמכר במכרז לאיל ההון שלדון אדלסון תמורת סכום של 84 מיליון דולר.

מאז מאי 2022, בית השגריר שוכן ברחוב עמק רפאים בירושלים.

שגרירי ארצות הברית בישראל

קישורים חיצוניים

הערות שוליים

שגרירי ארצות הברית
יחסי ארצות הברית–ישראל